પરાગ શાહે મહારાષ્ટ્રના મુખ્ય પ્રધાન દેવેન્દ્ર ફડણવીસની હાજરીમાં BJPમાં પ્રવેશ કર્યો એ દિવસથી જ તેઓ રઈસ છે પણ રાજકારણી નથી, તેઓ ગટરો સાફ કરવા રસ્તાઓ પર ઊતરવા માટે અસમર્થ છે એવી અનેક વહેતી વાતોનો જડબાતોડ જવાબ આપતાં પરાગ શાહે રવિવારની જનસભામાં કહ્યું હતું કે ‘મારાં અત્યારે ૨૯ જગ્યાએ ડેવલપમેન્ટનાં કામ ચાલી રહ્યાં છે. આ બધી જ સાઇટ પર હું જતો નથી છતાં આમાંથી એક પણ બાંધકામમાં મારી સામે કોઈની ફરિયાદ નથી. મારાં એ બધાં જ બાંધકામો સારી રીતે સફળતાપૂર્વક પૂર્ણ થઈ રહ્યાં છે. આ જ સિસ્ટમ મારી નગરસેવક બન્યા પછી રહેશે. મારી સાથે ૫૦૦થી વધુ યુવાનો અને છથી વધુ આર્કિટેક્ટોની ટીમ કાર્યરત રહેશે જે ઓછા ખર્ચે સારા રોડ કેમ બને, ગટરોની સમયે-સમયે સાફસફાઈ થાય એવી અનેક બાબતો પર નજર રાખશે અને એ કામ કોઈ પણ જાતના અવરોધ વગર પૂર્ણ થાય એનું હું ધ્યાન રાખીશ.’